Document ID: /roh_data/filtered/fineweb-2-filterrobots_roh.jsonl.gz/51213

Sin la via principala a Tavau Wiesen è in auto militar collidà frontal cun in camiun mardi bun'ura. Il manischunz da l'auto militar da 21 onns è sa blessà lev. Quai ha communitgà la Polizia chantunala.
Via serrada per trais uras
En ina curva a dretga è l'auto militar glischnà e vegnì sin il vial oppost nua ch'el è collidà cun il camiun. El era en via direcziun Tavau Wiesen. Dus passagiers ch'eran en l'auto militar n'èn betg sa blessads. Omadus vehichels han ins stuì transportar davent. Pervi da las lavurs da rumir è la via stada serrada durant trais uras.